# נהלי מסלול הטבה מס' 39 – חממות יזמות בפריפריה (פיילוט)

## כללי

* 1. בהתאם להוראות סעיף 17.2 למסלול הטבה מס' 39 – חממות יזמות בפריפריה (פיילוט) (להלן: **"מסלול ההטבה"**) נהלים אלו הם חלק בלתי נפרד ממסלול 39. אם קיימת סתירה בין הוראות מסלול ההטבה לבין נהלים אלו, תגברנה הוראות מסלול ההטבה.
	2. המונחים במסמך זה הם כהגדרתם במסלול ההטבה, אלא אם כן צוין במפורש אחרת.

## תחולת נהלי רשות החדשנות הכלליים

על בקשות המוגשות במסגרת מסלול ההטבה יחולו הוראות נהלי רשות החדשנות והכלליים המפורטים להלן, בכפוף לשינויים המפורטים בסעיף ‏2.6הוראות ספציפיות אשר תחולנה על בקשות המוגשות מכוח מסלול ההטבה:

* 1. [נוהל 200-01 - הגשת בקשות לקבלת הטבות ואישורן](https://innovationisrael.org.il/rules/5207)
	2. [נוהל 200-02- ניהול מערכת הכספים והגשת דוחות ביצוע](https://innovationisrael.org.il/rules/5186)
	3. [נוהל 200-03 - נוהל דיווח ותשלום תמלוגים](https://innovationisrael.org.il/rules/3017)
	4. [נוהל 200-06 - נוהל אישורים ובקשות מיוחדות](https://innovationisrael.org.il/rules/3291)
	5. [כללים לעניין תשלום מקדמות ושיעורן](https://innovationisrael.org.il/rules/4875)

## הוראות ספציפיות אשר תחולנה על בקשות המוגשות מכוח מסלול ההטבה:

### הליך תחרותי לבחירת הזכיין:

* + 1. לצורך הגשת הצעה לקבלת זיכיון מכוח מסלול ההטבה, מציע יידרש להגיש את כלל המסמכים הנזכרים בסעיף 4.3 למסלול ההטבה, ובכלל זה את המסמכים להלן:
			1. טופס הצעה לקבלת זיכיון (**נספח מס' 1**).
			2. הצהרה חתומה על ידי מורשה/י החתימה של המציע, מאומתת על-ידי עו"ד, ביחס להיקף הכולל של ההחזקות, הישירות והעקיפות, וכן ביחס לשליטה בחממות הפועלות מכוח מסלול הטבה זה ו/או מסלול הטבה מס' 3 של רשות החדשנות - חממות טכנולוגיות ו/או מסלול הטבה מס' 22 של רשות החדשנות - חממות ביוטכנולוגיות ו/או מסלול הטבה מס' 4 – חממות טכנולוגיות 2020 (**נספח מס' 2**).
			3. הצהרה חתומה על ידי מורשה/י החתימה של המציע, מאומתת על-ידי עו"ד, ביחס למקורות המימון לטובת החממה ולחברות החממה (**נספח מס' 3**).
			4. הצהרות חתומות על-ידי מורשה/י החתימה של המציע ושל כל אחד מבעלי מניותיו, מאומתות על-ידי עו"ד, שלפיהן המציע ובעלי השליטה בו מקיימים את חובותיהם בדבר שמירת זכויותיהם של עובדים המועסקים אצל המציע לפי חוק שכר מינימום, התשמ"ז-1987, וכי הם מתחייבים להמשיך ולשמור על זכויות כאמור במשך כל תקופת האישור (**נספח מס' 4**).

##### הצהרות חתומות על ידי מורשה/י החתימה של המציע ושל כל אחד מבעלי מניותיו, מאומתות על-ידי עו"ד, שלפיהן אף אחד מהם אינו בעל חשבון מוגבל ואינו נמצא בתהליך כינוס נכסים, הקפאת הליכים, פירוק וכו', וכן, אף אחד מהם לא קיבל סיוע מימוני לשם ביצוע תכנית מאושרת מגורם ממשלתי או מרשות החדשנות (**נספח מס' 5**).

##### ביחס לבעלי מניות שאינם ישראליים - ניתן להגיש את ההצהרות המפורטות בסעיף ‏3.1.1 זה לעיל בשפה האנגלית, חתומות על ידי מורשה/י החתימה ומאומתות ע"י עו"ד. להצהרות שיוגשו בשפה האנגלית כאמור, יש לצרף תרגום לשפה העברית, מאושר ע"י נוטריון ישראלי.

* + - 1. העתק תעודת התאגדות.
			2. קורות חיים של המנכ"ל המיועד של המציע וכן הסכם העסקה או הסכם עקרונות ביחס להעסקה עתידית לתקופה של 3 שנים לפחות, חתום על ידי המנכ"ל המיועד ועל ידי המציע.
		1. בחרה הוועדה זכיין להפעלת חממה, תעביר רשות החדשנות כתב התחייבות לחתימתו של הזכיין. הזכיין יחתום על כתב ההתחייבות, ויחזיר אותו חתום למחלקת התקשרויות ברשות החדשנות, תוך שישה חודשים מיום קבלת ההודעה על הזכייה, בצירוף הטפסים הדרושים - כמפורט בנוהל 200-01.

### עקרונות הסיוע לחממה:

#### מענק לתפעול החממה:

* + - 1. במהלך תקופת הזיכיון יהיה הזכיין רשאי להגיש, אחת לשנת זיכיון ועד לתום הרבעון השלישי של אותה שנת זיכיון, בקשה למענק לתפעול החממה. השתתפות רשות החדשנות תהיה באמצעות מענק בשיעור של 100% מהתקציב שיאושר על ידי ועדת המחקר, בכפוף לאמור בסעיף 7.1 למסלול ההטבה.
			2. בקשה למענק תפעול תוגש באמצעות המערכת המקוונת של רשות החדשנות, על גבי טופס שיפורסם באתר האינטרנט של רשות החדשנות. למען הסר ספק, יובהר, כי אם הזכיין לא יגיש בקשת מענק כאמור בסעיף ‏3.2.1‏3.2.1.1 לעיל, יראו אותו כמי שוויתר על המענק ביחס לאותה שנת זיכיון.

##### הוצאות מאושרות תוכרנה בגין הסעיפים הבאים בלבד:

* + - * 1. **כוח אדם - הוצאות שכר:**

היקף ההעסקה של מנכ"ל החממה יוכר בשיעור של עד 100% משרה.

תוכר עלות העסקתם של עובדים נוספים בחממה, לרבות סמנכ"ל טכנולוגיה, סמנכ"ל פיתוח עסקי וכד'.

יובהר, כי לא יוכרו הוצאות תקורה.

* + - * 1. **קבלני משנה:**

יוכרו הוצאות עבור שירותים מקצועיים שיינתנו לחממה, לרבות ייעוץ מקצועי טכנולוגי ועסקי וסיוע בבדיקות נאותות של מיזמים מקומיים.

למרות האמור בסעיף 7.3.3 בנוהל 200-02, לא תהייה הגבלה על שיעור המענק בגין קבלן משנה חו"ל, גם במקרה שהיקף ההוצאות של קבלני המשנה בחו"ל עולה על 10% מסך תקציב התפעול המאושר. בכל מקרה ועדת המחקר לא תאשר תקציב עבור קבלני משנה חו"ל העולה על 50% מסך תקציב התפעול המאושר.

* + - * 1. **ציוד:**

יוכרו הוצאות לרכישת מחשבים, תוכנות וכו'.

יוכרו עלויות ציוד תשתית או מעבדה לטובת חברות החממה.

יובהר, כי יוכרו עלויות רכישה בלבד ולא הוצאות פחת.

* + - * 1. **שונות:**

יוכרו עלויות תפעול שוטפות של החממה, לרבות ראיית חשבון, עורך דין, הנהלת חשבונות, ביקורת פנימית.

* + - * 1. **שיווק:**

יוכרו הוצאות שיווק, ובכלל זה בגין:

יוכרו הוצאות שיווק החממה, ובכלל זה: הקמת אתר אינטרנט ייעודי, שמטרתו פירוט אודות הפעילות של החממה ושל חברות החממה, ותחזוקתו.

יוכרו הוצאות סקרי שוק (ביצוע מחקרי שוק, מיפוי ואפיון קהלי יעד לשיווק) ו/או חומר שיווקי ופרסומים, אשר ישמשו למיתוג ושיווק פעילות החממה.

יוכרו הוצאות השתתפות בכנסים ותערוכות בישראל ובעולם, שמטרתם מיתוג ושיווק פעילות החממה, לרבות הוצאות הנסיעה לחו"ל.

#### מענק לעידוד מיזמים מקומיים:

* + - 1. מענק לעידוד מיזמים מקומיים (להלן: "**מענק עידוד**") מיועד לפעילות שתתבצע ע"י החממה או מי מטעמה, שמטרתה יצירת מיזמים מקומיים והבשלתם לכדי חברות חממה. המענק לא ישמש למימון פעילות לטובת חברות חממה המקבלות מענק/ים במסגרת מסלול הטבה זה או אחר של רשות החדשנות. בנוסף, למען הסר ספק, מענק זה לא ישמש לפעילות שוטפת של החממה.
			2. במהלך תקופת הזיכיון יהיה הזכיין רשאי להגיש, אחת לשנת זיכיון, ועד לתום הרבעון השלישי של אותה שנת זיכיון, בקשה למענקי עידוד. השתתפות רשות החדשנות תהיה באמצעות מענק בשיעור של 100% מהתקציב שיאושר על ידי ועדת המחקר, בכפוף לאמור בסעיף 7.2 למסלול ההטבה.
			3. בקשות לקבלת מענקים עידוד מיזמים מקומיים תוגשנה באמצעות המערכת המקוונת של רשות החדשנות, על גבי טופס שיפורסם באתר האינטרנט של רשות החדשנות. למען הסר ספק, יובהר, כי אם הזכיין לא יגיש בקשת מענק כאמור בסעיף 3.2.2.2 לעיל, יראו אותו כמי שוויתר על המענק ביחס לאותה שנת זיכיון.
			4. לאחר אישור הוועדה, ניתן יהיה לקבל מקדמה בשיעור של 50% מסך מענק העידוד שאושר.
			5. על הזכיין יהיה להוכיח עידוד של לפחות שלושה מיזמים מקומיים באותה שנת זיכיון, ולהגיש דו"ח עבור כל פעילות עידוד יזמות מקומית ודו"ח הוצאות מפורט, בפורמט שייקבע על ידי רשות החדשנות, לצורך הכרה במקדמה כמענק.
			6. יתרת המענק המאושר תשולם לאחר הגשה של דו"ח עבור כל פעילות עידוד יזמות מקומית ודו"ח הוצאות מפורט, בפורמט שייקבע על ידי רשות החדשנות, ובכפוף להוכחת עידוד של לפחות ששה מיזמים מקומיים באותה שנת זיכיון, לשביעות רצון הרשות.
			7. עקרונות מנחים לבחינת הצלחת חממה בעידוד מיזמים מקומיים המבצעים פעילות של מחקר, פיתוח ומסחור (יובהר, כי אין באמור בסעיף זה כדי להוות רשימה סגורה ו/או מחייבת, אלא דוגמאות אפשריות בלבד, לנוחות החממה):
				1. פעילות מחקר, פיתוח ומסחור של יזם אחד לפחות המתגורר בסביבת החממה ומחזיק לפחות 33% מהזכויות במיזם המקומי.
				2. פעילות מחקר, פיתוח ומסחור של חוקר/חוקרים במוסד מחקר בסביבת החממה.
				3. פעילות מחקר, פיתוח ומסחור של מיזם מקומי אשר לפחות 50% מהעובדים בו מתגוררים בסביבת החממה.
				4. פעילות מחקר, פיתוח ומסחור של יזם, מוסד מחקר או חברת הזנק עם עוגנים בסביבת החממה.
			8. הוצאות מאושרות תוכרנה בגין הסעיפים הבאים בלבד:
				1. **כוח אדם - הוצאות שכר:**

למען הסר ספק, במסגרת מענק זה לא יוכרו הוצאות כוח אדם.

* + - * 1. **קבלני משנה:**

יוכרו הוצאות עבור מנטורים (מומחים מדעיים, טכנולוגיים וכדומה) שיתרמו מניסיונם ומהידע והקשרים שלהם, לטובת עידוד וקידום פעילותם של מיזמים מקומיים, שתאתר או תקים החממה. המנטורים יפעלו לאיתור וליצירת מיזמים מקומיים חדשים, בפעולות יזומות כמו תכניות האצה, האקטונים וכו'. בנוסף, הם יסייעו ביצירת קשרים בין מיזמים מקומיים לעוגנים בסביבת החממה ומחוצה לה ולביסוס העבודה ביניהם.

הוצאה עבור קבלן משנה, החורגת מהתקרה הקבועה בסעיף 7.3.5 בנוהל 200-02, תאושר מראש על ידי זירת הזנק.

למרות האמור בסעיף 7.3.3 בנוהל 200-02, לא תהייה הגבלה על שיעור המענק בגין קבלן משנה חו"ל, גם במקרה שהיקף ההוצאות של קבלני המשנה בחו"ל עולה על 10% מסך תקציב מענק העידוד המאושר. בכל מקרה, ועדת המחקר לא תאשר תקציב עבור קבלני משנה חו"ל העולה על 50% מסך תקציב מענק העידוד המאושר.

* + - * 1. **שיווק:**

יוכרו הוצאות שיווק, ובכלל זה בגין:

פעילות ליצירת קשרים בין עוגנים בסביבת החממה לבין מיזמים מקומיים.

הפקת כנסים, מפגשים ואירועים מקצועיים בישראל, ובכלל זה מפגשים בין מיזמים מקומיים לעוגנים בסביבת החממה, לצורך עידוד יזמות מקומית.

מתן תמריצים למיזמים מקומיים או ליזמים שהעתיקו את מגוריהם לסביבת החממה לצורך הקמת חברת חממה, כגון: הענקת מלגה למתמחים/סטודנטים ויזמים או שכר ליזמים שאינם מקבלים מימון מרשות החדשנות (פרט למענק תנופה). יובהר, כי התשלום יועבר בכפוף להצגת אסמכתאות בדבר העברת ההטבה בפועל ליזמים.

סדנאות והכשרות למיזמים מקומיים, שמטרתן עידוד וקידום פעילות המחקר, הפיתוח או המסחור.

* + - * 1. **שונות:**

יוכרו הוצאות הקמת חברות חממה, לרבות רישומן אצל רשם החברות.

* + - * 1. לא יוכרו בסעיף זה הוצאות ישירות לכתיבת בקשות לרשות החדשנות.

### עקרונות הסיוע לחברת חממה:

#### בקשה למענק לחברת חממה, בהתאם לסעיף 8 למסלול ההטבה, תוגש באופן מקוון במהלך כל השנה, על גבי טפסים שיפורסמו באתר האינטרנט של רשות החדשנות, כעדכונם מעת לעת.

#### בקשה לקבלת מענק תוגש כתיק לתקופת ביצוע מבוקשת של עד 12 חודשים.

#### טפסי הגשת הבקשה:

בנוסף לאמור בסעיף 4 בנוהל 200-01, על מגיש הבקשה לצרף את המסמכים הבאים:

* + - 1. הסכם ההתקשרות בין החממה לחברת החממה.
			2. קורות חיים של היזמים והעובדים בחברת החממה.

#### המימון המשלים שעל הזכיין להשקיע בחברות החממה הנתמכות במסלול ההטבה יהא אך ורק באמצעות ביצוע השקעה כספית ריאלית. בתמורה לכך הזכיין יהיה רשאי לקבל מניות בחברת החממה.

#### למען הסר ספק, ניתן להגיש בקשה למענק עבור חברת חממה במהלך תקופת הזיכיון בלבד.

#### אם תתקבל ברשות הודעה מאת החממה, או מאת חברת חממה הנתמכת במסגרת סעיף 8 למסלול ההטבה, על הפסקת שיתוף הפעולה ביניהן במהלך תקופת הביצוע, תהא הוועדה רשאית, לפי שיקול דעתה הבלעדי, להפסיק את התמיכה בחברת החממה, או להציב תנאים להמשך התמיכה בה.

#### הוצאות מאושרות תוכרנה בהתאם לקבוע בנוהל 200-02, בשינויים הבאים:

##### **כוח אדם - הוצאות שכר:**

* + - * 1. הוצאות השכר של מנכ"ל חברת חממה יוכרו בהתאם לתקרת השכר המוכרת עבור מנכ"ל תאגיד הזנק (קוד שכר 9).
				2. הוצאות תקורה יוכרו במסגרת סעיף שונות.

##### **קבלני משנה:**

* + - * 1. למרות האמור בסעיף 7.3.3 בנוהל 200-02, לא תהייה הגבלה על שיעור המענק בגין קבלן משנה חו"ל, גם במקרה שהיקף ההוצאות של קבלני המשנה בחו"ל עולה על 10% מסך תקציב חברת החממה. בכל מקרה, ועדת המחקר לא תאשר תקציב עבור קבלני משנה חו"ל העולה על 50% מסך תקציב חברת החממה.

##### **ציוד:**

* + - * 1. לא יוכרו עלויות רכישת ציוד קיים אשר היה בבעלות חברת החממה ו/או בעלי מניותיה ו/או גופים קשורים לחברת החממה.
				2. יוכרו עלויות רכישה בלבד (ולא הוצאות פחת).
				3. לא יוכרו הוצאות רכישת ציוד אשר בוצעו פחות מ-45 יום טרם סיום תקופת ביצוע התיק.

##### **סעיף התאמה ותיקוף מוצר לשוק:**

* + - * 1. בנוסף לאמור בנוהל 200-02, במסגרת סעיף זה ניתן להכיר בהוצאות סקר שיווקי (רכישת סקרי שוק, ביצוע מחקרי שוק, אפיון אוכלוסיית היעד וכו').
				2. ייעוץ עסקי (הכנת תכנית עסקית עד לסכום של 30,000 ש"ח, בחינת התאמת המוצר לשוק (product-market fit""), מודל עסקי וכו').
				3. יובהר, כי ההכרה בהוצאות המפורטות בסעיפים הנ"ל תיעשה בכפוף להיותן הוצאות שנועדו לבחון את התאמת פרויקט חברת החממה לשוק המיועד ובלבד שאושרו במסגרת תכנית העבודה, בכפוף לאישור הוועדה.

##### **שונות:**

* + - * 1. הוצאות תקורה יוכרו וידווחו במסגרת סעיף שונות, בשיעור של עד 20% מעלויות השכר.

### מועד הגשת דוחות הוצאות תקופתיים

#### עם כל דיווח תקופתי, ישולם סכום כל ההוצאות המדווחות המאושרות, בהתאם לשיעור המענק של הפרויקט. תשלום המקדמה לא יקוזז מתשלומי המענק השוטפים, עד לרבעון אחרון לפני סיום תקופת הביצוע של התיק. במקרים שבהם תמצא רשות החדשנות כי קצב ההוצאות נמוך, תקוזז המקדמה באופן יחסי לקצב ביצוע ההוצאות.

#### עד לאישור הדוח הסופי, לא ישולם יותר מ-90% מהמענק המאושר או מסך המענק בגין ההוצאות שאושרו בפועל בגין הדוחות התקופתיים, הנמוך מבניהם.

* + 1. במקרה שתחליט הוועדה לדחות את הבקשה, יוכל מגיש הבקשה להגישה פעם נוספת, בצורה מורחבת ומשופרת, בשנת התקציב שבה הוגשה הבקשה לראשונה, וזאת אך ורק אם יחולו שינוי מהותי בנתונים שפורטו בבקשה המקורית.

## תחילה ותחולה

הוראות נוהל זה תוקנו ביום י' באדר תשפ"א, 22 בפברואר, 2021 (להלן: "**יום התחילה**"). הוראות נוהל זה מחליפות את הוראות הנוהל בגרסתו הקודמת, מיום ט' בחשון תשפ"א, 27 באוקטובר, 2020, אשר ימשיכו לחול על בקשות שהוגשו עד ליום התחילה.

## נספחים לנוהל:

**נספח מס' 1** – טופס הצעה לקבלת זיכיון;

**נספח מס' 2** – הצהרה חתומה על ידי מורשה/י החתימה של המציע, מאומתת על-ידי עו"ד, ביחס להיקף הכולל של ההחזקות, הישירות והעקיפות, וכן ביחס לשליטה בחממות הפועלות מכוח מסלול הטבה זה ו/או מסלול הטבה מס' 3 של רשות החדשנות - חממות טכנולוגיות ו/או מסלול הטבה מס' 22 של רשות החדשנות - חממות ביוטכנולוגיות ו/או מסלול הטבה מס' 4 של רשות החדשנות – חממות טכנולוגיות 2020;

**נספח מס' 3** – הצהרה חתומה על ידי מורשה/י החתימה של המציע, מאומתת על-ידי עו"ד, ביחס למקורות המימון לחממה ולחברות החממה;

**נספח מס' 4** – הצהרות חתומות על ידי מורשה/י החתימה של המציע ושל כל אחד מבעלי מניותיו, מאומתות על-ידי עו"ד, שלפיהן המציע ובעלי השליטה בו מקיימים את חובותיהם בדבר שמירת זכויותיהם של עובדים המועסקים אצל המציע לפי חוק שכר מינימום, התשמ"ז-1987, וכי הם מתחייבים להמשיך ולשמור על זכויות כאמור במשך כל תקופת האישור.

**נספח מס' 5** – הצהרות חתומות על ידי מורשה/י החתימה של המציע ושל כל אחד מבעלי מניותיו, מאומתות על-ידי עו"ד, שלפיהן אף אחד מהם אינו בעל חשבון מוגבל ואינו נמצא בתהליך כינוס נכסים, הקפאת הליכים, פירוק וכו', וכן, אף אחד מהם לא קיבל סיוע מימוני לשם ביצוע תכנית מאושרת מגורם ממשלתי או מרשות החדשנות.